Jelasin soal Ranavalona III  dalam bahasa melayu dong

Ranavalona III (; 22 November 1861 – 23 May 1917) merupakan raja berdaulat Kerajaan Madagascar yang terakhir. Baginda memerintah dari 30 Julai 1883 hingga 28 Februari 1897 dalam pemerintahan yang diperingati oleh usaha yang kesudahannya sia-sia untuk menentang tujuan penjajah kerajaan Perancis. Sebagai wanita muda, baginda dipilih dalam kalangan beberapa Andriana yang layak menggantikan Ratu Ranavalona II selepas kemangkatannya. Seperti kedua-dua ratu sebelumnya, Ranavalona memasuki perkahwinan politik dengan ahli elit Hova bernama Rainilaiarivony, yang sebahagian besar menyelia tadbir urus harian kerajaan dan mengurus hal ehwal luar negerinya dalam peranannya sebagai perdana menteri. Ranavalona cuba menghindarkan penjajahan dengan menguatkan perdagangan dan hubungan diplomatik dengan kuasa asing sepanjang pemerintahannya tetapi serangan Perancis ke atas bandar pelabuhan pesisir pantai dan serangan ke atas ibu kota Antananarivo membawa kepada penawanan istana diraja pada 1895, menamatkan kedaulatan dan autonomi politik kerajaan yang berabad-abad lamanya.